फॉर्ब्स की लिस्ट में पहले नंबर पर रहीं यह हॉलीवुड एक्ट्रेस, सालाना कमाती हैं इतने रुपये, देखें पूरी लिस्ट  
फॉर्ब्स ने जारी की सबसे ज्यादा पैसे कमाने वाली एक्ट्रेसेस की लिस्ट
हॉलीवुड स्टार स्कारलेट जोहानसन रहीं पहले स्थान पर
फॉर्ब्स लिस्ट में नहीं दिखीं एक भी भारतीय एक्ट्रेस
फॉर्ब्स (Forbes) ने एक्टर के बाद अब दुनिया की 10 सबसे ज्यादा पैसे कमाने वाली एक्ट्रेस की लिस्ट जारी की है. इस लिस्ट में जहां पहले नंबर पर हॉलीवुड की दमदार एक्ट्रेस स्कारलेट जोहानसन (Scarlett Johansson) हैं तो वहीं आखिरी 10वें पायदान पर भी अमेरिकन एक्टर्से एलेन पोंपो मौजूद हैं. लेकिन, फॉर्ब्स द्वारा जारी की गई इस लिस्ट में एक भी भारतीय एक्ट्रेस अपनी जगह नहीं बना पाई हैं. स्कार्लेट जोहानसन (Scarlett Johansson) की बात करें तो वह लगातार दूसरी बार फॉर्ब्स की लिस्ट में पहले स्थान पर रही हैं. लिस्ट के मुताबिक स्कारलेट जोहानसन (Scarlett Johansson) की सालाना कमाई 56 मिलियन डॉलर यानी करीब 400 करोड़ रुपये तक पहुंच गई है. 

हॉलीवुड की दिग्गज एक्ट्रेस स्कारलेट जोहानसन (Scarlett Johansson) साल 2018 में भी पहले नंबर थीं. उस लिस्ट के अनुसार स्कारलेट जोहानसन की सलाना कमाई 40.5 मिलियन डॉलर यानी 259 करोड़ रुपये थी. इन आंकड़ों के हिसाब से स्कारलेट जोहानसन की कमाई साल 2018 के मुकाबले करीब 141 करोड़ रुपये बढ़ी है. बता दें कि स्कारलेट जोहानसन ने आखिरी बार फिल्म 'एवेंजर्स: एंडगेम' में दिखाई दी थीं. खास बात तो यह है कि हॉलीवुड की यह फिल्म भी 2796 मिलियन डॉलर (19994 करोड़ रुपये) के साथ कमाई करते हुए दुनिया की सबसे ज्यादा कमाई वाली फिल्म बनी है. 

A post shared by  Scarlett Johansson | 8.5k (@scrlttjohansson) on Aug 24, 2019 at 9:11am PDT

स्कारलेट जोहानसन (Scarlett Johansson) ने छोटी उम्र में ही एक्टिंग की दुनिया में अपना कदम रखा था. करियर की शुरुआत में वह बतौर चाइल्ड एक्ट्रेस 'ऑफ ब्रॉडवे' में दिखाई दी थीं. इस फिल्म के बाद वह 'मैनी एंड लो', 'द हॉर्स व्हिस्पर', 'घोस्ट वर्ल्ड' और 'अ लव सॉन्ग फॉर बॉबी लॉन्ग' जैसी कई फिल्मों में भी नजर आ चुकी हैं. इन सबके अलाावा स्कारलेट जोहानसन ने 'कैप्टन अमेरिका' और 'एवेंजर्स' जैसी दमदार सीरीज में भी अपनी भूमिका अदा की है.